|  |  |  |
| --- | --- | --- |
| Studiestyresak: **16/19** |  | Saksnr.: 2016/ |
| Møte: 07.12 2016 |  |  |

|  |
| --- |
| **LØYPEMELDING OG VIDERE FREMDRIFT FOR ETP-ORDNINGEN (EXCELLENT TEACHING PRACTITIONER)** |

**BAKGRUNN:**

Som første norske institusjon har Det matematisk-naturvitenskaplige fakultet ved UiB innført en meritteringsordning for undervisning, og har nå åpnet for at undervisere kan søke om den pedagogiske kompetansegraden Fremragende underviser (Excellent Teaching Practitioner). Status som Fremragende undervisertildeles undervisere på bakgrunn av søknad og en påfølgende vurdering foretatt av en bedømmelseskomité.

De belønnede undervisere danner fakultetets Pedagogiske Akademi, som dannes med det formål å bidra til å heve utdanningskvaliteten på fakultetet gjennom en kollegial og samarbeidsorientert undervisningskultur. Til dette får det pedagogiske akademiet råderett over pedagogiske utviklingsmidler, som kan tildeles både akademimedlemmer og andre etter søknad. Fakultetsadministrasjonen bistår akademiet med administrasjon av ordningen.

Frist for første søknadsrunde er 31. januar 2017. En vellykket søknad vil medføre lønnsøkning, og gir i tillegg til den pedagogiske kompetansegraden medlemskap i fakultetets pedagogiske akademi. Statusen tildeles etter gitte kriterier til undervisere som systematisk og over tid videreutvikler sin undervisningskompetanse til et nivå som er vesentlig høyere enn den forventede basiskompetansen.

Etablering av ordningen ble behandlet i Studiestyret 8. juni og videre behandlet og vedtatt i fakultetsstyret 16. juni. Informasjon om ordningen er samlet på følgende nettside: <https://wikihost.uib.no/matnat/index.php/Fremragende_underviser_-_Excellent_Teaching_Practitioner>

Den 17. november ble alle MN-fakultetet undervisere (gruppe A) invitert til et seminar for å få mer informasjon om ordningen, søknadsprosessen og fakultetets tilbud om drahjelp og veiledning for potensielle søkere. I oppfølging av informasjonsmøtet ble det arrangert en workshop 2. desember ledet av de pedagogiske utviklerne Anders Ahlberg og Roy Andersson fra Lunds Universitet. Workshopen omhandlet hvordan skrive en personlig undervisningsportefølje som er en integrert del av en søknad om status som Fremragende underviser.

Fakultetet har utarbeidet noen overordnede retningslinjer for kriterier og bedømming av ETP-søknader. Det opprettes en styringsgruppe og videre en bedømmelsekomité, med utsping i styringsgruppen. Søknadene vurderes av bedømmelseskomitéen:

- Komiteen settes sammen primært av representanter fra de aktuelle disiplinene supplert av representanter med erfaring fra bedømming av pedagogisk kompetanse

 - Komiteen utgår fra fakultetets Pedagogiske akademi.

- Komiteen består av representanter fra den aktuelle disiplinen (2-3 undervisere), supplert med medlemmer med relevant fagdidaktisk/pedagogisk bakgrunn og kompetanse, og en studentrepresentant (*eller var det slik at vi ble enig om at studenten skulle være med i styringsgruppen?)* Det bør også vurderes samarbeid med andre institusjoner med lignende ordninger, og ev. ekstern representasjon i komiteen.

I oppstartsfasen er komiteen tenkt ledet av ekstern komiteleder med erfaring fra vurdering av pedagogisk kompetanse og merittering. Thomas Olsson fra LTH Genombrottet vil bli spurt om å gå inn i styringsgruppen for ETP i en tilsvarende rolle som han har i Lund. Studiestyret vil i en oppstartsfase få en sentral rolle frem til vi får på plass medlemmer i fakultetets pedagogiske akademi.

Status som ETP / Fund tildeles av fakultetet etter anbefaling fra bedømmelseskomiteen.

Vurderingsprosessen består av vurdering av søknad, undervisningsportefølje og dokumentasjon, samt et intervju.

**KOMMENTARER:**

Fakultetet tar i første runde sikte på å etablere en styringsgruppe og en bedømmingskomite der Studiestyrets får en sentral rolle. Representanter fra Studiestyret vil være viktig frem til det pedagogiske akademiet blir av en slik størrelse at søknadene kan blir vurdert av dem som har oppnådd slik kompetanse. Det er ønskelig med ekstern representasjon i styringsgruppen i oppstartsfasen. LTH i Lund har vært forbilde i etablering av ordningen og har også bidratt med sin kompetanse i workshop og i MN- fakultetet sin prosess med å få etablert ordningen.

Studiestyret bes å diskutere styringsgruppen og bedømmingskomiteens sammensetning, og hvorvidt det er hensiktsmessig at ordningen er koblet opp mot bioCEED og LTH i Lund også i forsettelsen.

Bergen, 05.12.17

MN/ELIHØ